Nivacija

Nivacija – procesas, kurio metu dėl ardomosios sniego veiklos susidaro Žemės paviršiaus reljefo formos; sniego erozija.

Nivacija būdingiausia poliarinėms, subpoliarinėms juostoms ir aukštikalnėms, ji vyksta, apie vandens užšalimo tašką svyruojant oro temperatūrai ir pakaitomis atitirpstant bei užšąlant sniegynams.

Vyksta mechaninis uolienų dūlėjimas, jų nuoskalas ir mažytes atplaišėles nuplukdo vanduo, susiformuoja pažemėjimai (jie tampa karomis). Laikui bėgant dėl nivacijos paviršius pasidaro lygus.A. Solovjovas, G. Karpovas (1987). Fizinės geografijos žodynas-žinynas, Kaunas: Šviesa, p. 126.

Terminą į vartoseną įvedė ir apibūdino F. E. Matthes 1900 m.Thorn, Colin E.; Hall, Kevin (2002-12). "Nivation and cryoplanation: the case for scrutiny and integration" (PDF). Progress in Physical Geography 26 (5): 533-550. doi:10.1191/0309133302pp351ra.

 Išnašos 

Kategorija:Geomorfologija